कभी जहाज पर चढ़कर पहुंचे थे, अब इंसानों और दूसरे जीवों के लिए खतरा, पूरा देश इनके खात्मे में जुटा
न्यूजीलैंड में इन दिनों चूहों को जड़ से खत्म करने का अभियान चल रहा है। इस छोटे से जीव की वजह से पूरा न्यूजीलैंड परेशान है। आलम यह है कि इसके खात्मे के लिए सरकार को बड़ी-बड़ी नीतियां बनानी पड़ रही हैं।
न्यूजीलैंड में इन दिनों चूहों को जड़ से खत्म करने का अभियान चल रहा है। इस छोटे से जीव की वजह से पूरा न्यूजीलैंड परेशान है। आलम यह है कि इसके खात्मे के लिए सरकार को बड़ी-बड़ी नीतियां बनानी पड़ रही हैं।
न्यूजीलैंड में चूहों की संख्या इतनी बढ़ गई है कि वहां के दूसरे जीव-जंतुओं का भविष्य खतरे में दिख रहा है। चूहों की वजह से बाकी जीवों और इंसानों के अस्तित्व पर संकट आ गया है। न्यूजीलैंड का राष्ट्रीय पक्षी कीवी भी चूहों की वजह से खतरे में है।
पानी के जहाज से न्यूजीलैंड आए थे चूहे, अब सब जगह फैले
न्यूजीलैंड के पानी से घिरा होने की वजह से चूहे यहां के द्वीपों में पहली बार पानी के जहाज से आए थे। यूरोप से न्यूजीलैंड के द्वीपों तक आने वाले जहाजों के साथ चूहे भी यहां पहुंच गए। सही माहौल पाते ही उन्होंने अपनी संख्या तेजी से बढ़ा ली। अब न्यूजीलैंड के द्वीपों पर हर जगह चूहे नजर आते हैं।
अब ये चूहे जंगल और खेतों से सारे अनाज और बेरी चट कर जा रहे हैं। जिसके चलते इंसानों और दूसरे जीवों से सामने पेट भरने की चुनौती खड़ी हो गई है। यही वजह है कि सरकार अब इन चूहों से निजात पाने की तरकीब ढूंढ रही है।
चूहे कम नहीं हुए तो खत्म हो जाएंगे न्यूजीलैंड के बाकी जीव
चूहे न्यूजीलैंड में इस कदर फैल चुके हैं कि बाकी जीव-जंतुओं और पक्षियों को पर्याप्त खाना नहीं मिल पा रहा है। न्यूजीलैंड की पहचान माने जाने वाले ‘कीवी’ पक्षी भी खत्म होने के कगार पर है। पूरे देश में सिर्फ 70 हजार जंगली कीवी बचे हैं।
यही वजह है कि सरकार ने ऐलान किया है कि 2050 तक देश से चूहों का पूरी तरह से खात्मा कर दिया जाएगा। इसके लिए 2016 में न्यूजीलैंड के तत्कालीन प्रधानमंत्री जॉन हावर्ड ने नेशनल पॉलिसी भी बनाई थी।
हालांकि कई विशेषज्ञ सरकार के इस लक्ष्य पर संदेह जता रहे हैं। उनका मानना है कि लाखों वर्ग किलोमीटर में फैले इलाके से चूहों को खत्म करना नामुमकिन है। हालांकि न्यूजीलैंड में इस अभियान विरोध नहीं हुआ है। पर्यावरण कार्यकर्ता और पशु प्रेमी भी चूहों के खात्मे के अभियान में सरकार का साथ दे रहे हैं।
खबर में आगे बढ़ने से पहले इस पोल के माध्यम से अपनी राय साधा करते चलें….
स्कूली बच्चों में चूहे मारने का मुकाबला
न्यूजीलैंड में चूहों के सफाए का अभियान अभियान में आम लोग भी सरकार के साथ आए हैं। देश के अलग-अलग हिस्सों में सैकड़ों टीमें लगाई गई हैं। ये टीमें जहर, जाल और ट्रैप से चूहों को मारने की कोशिश करती है। बड़ी संख्या में वालंटियर भी इस अभियान में सरकार का साथ दे रहे हैं।
पिछले साल एक स्कूल ने तो अपने यहां चूहे मारने का मुकाबला भी आयोजित कराया था। इस मुकाबले में बच्चों को चूहे का शिकार करने ले लिए कहा गया। जिस बच्चे ने सबसे ज्यादा चूहे का शिकार किया, उसे विजेता घोषित किया गया।
चूहे सामने आने वाली किसी भी चीज को खा सकते हैं 
ऐसी मान्यता है कि चूहों के सर्वाइव करने की क्षमता सभी जीवों में सबसे ज्यादा है। बिलों में रहने वाले चूहे परमाणु हमलों की भी झेलने की क्षमता रखते हैं।
चूहे भूख लगने पर कुछ भी खाने को तैयार रहते हैं। चाहे वह अनाज हो या किसी भी जानवर का मांस। पुराने वक्त में पानी के अगर चूहे पानी के जहाज पर महीनों तक फंसे रहते थे तो उन्हें खाने की कमी होती थी। तब वे सो रहे इंसानों को ही कुतरना शुरू कर देते थे।
चूहों ने फैलाई खतरनाक बीमारियां, चौराहों पर लगता था मरे चूहों का ढेर
चूहे को बीमारी फैलाने वाले जीव के बतौर देखा जाता है। इसके कई कारण हैं। चूहे आमतौर पर रोशनी से दूर गंदी जगहों पर रहते हैं। जिसके चलते उनके कई तरह के बैक्टीरिया-वायरस के संपर्क में आने का खतरा बना रहता है।
प्लेग की खतरनाक बीमारी भी चूहों की वजह से ही फैलती रही है। अपनी किताब 'द प्लेग' में राइट अल्बेयर कामू ने तब फैली महामारी की जानकारी देते हुए लिखा है कि प्लेग के दौरान हर घर से दर्जनों मरे हुए चूहे निकलते थे। जिसके चलते चौराहों पर चूहों का ढेर लग जाया करता था।
चीन में चूहों के चक्कर में खत्म हुए गौरेये, 5 करोड़ लोग भूखे मरे
1960 के दशक में चीन में माओ के नेतृत्व में ‘मारो चार’ अभियान चलाया। इस अभियान का मकसद गौरैया, मक्खी, मच्छर और चूहे जैसे चार जीवों को मारना था। माओ का मानना था कि देश का काफी अनाज चूहे और गौरैया खा जाती हैं। इसलिए इनको मारना चाहिए।
इसके बाद देश में चूहे और गौरैयों के सफाए का अभियान चलाया गया। इस अभियान से चूहे तो खत्म नहीं हुए लेकिन साल भर में गौरेया लगभग खत्म हो गईं। गौरैया के खात्मे से खेतों में कीड़े-मकौड़ों की तादाद बढ़ी और वो सारा अनाज चट कर गए। जिसके चलते चीन में भयंकर अकाल पड़ा। इस अकाल में 5.60 करोड़ लोग भूख से मारे गए।
यूपी में चूहे की हत्या पर दर्ज हुआ था मुकदमा
न्यूजीलैंड में चूहों के खिलाफ मुहिम से इतर यूपी में एक शख्स के खिलाफ मुकदमा दर्ज हो गया। उस शख्स पर एक चूहे की बेरहम हत्या का आरोप था।
पिछले साल नवंबर में यूपी के बदांयू में एक चूहे को नाले के पानी में डुबाकर मारा गया था। चूहा बाहर न निकल पाए इसके लिए उससे एक पत्थर भी बांध दिया गया था।
बाद में एक पशु प्रेमी मरे हुए चूहे को लेकर थाने पहुंच गया। उसने पशु क्रूरता अधिनियम के तहत मुकदमा दर्ज करने और चूहे के पोस्टमॉर्टम की मांग की। जिसे मान लिया गया। पोस्टमॉर्टम रिपोर्ट में पाया गया कि चूहे की मौत दम घुटने से हुई है।
मुकदमा दर्ज होने के बाद पुलिस ने आरोपी शख्स को गिरफ्तार भी कर लिया। हालांकि बाद में उसे जमानत दे दी गई।